མཚོ་སྔོན་མི་རིགས་དཔེ་སྐྲུན་ཁང་གི་དཔེ་དེབ་རྩོམ་སྒྲིག་པུའུ་ཡི་ཀྲུའུ་རིན་བསོད་ལོས་ངོ་སྤྲད་པ་ལྟར་ན།དེབ་ཕྲེང་དེ་ནི་གཙོ་བོ་མིའི་རིགས་ཀྱི་བདེ་ཐང་ལ་ཤན་ཤུགས་ཐེབས་པའི་འགོས་ནད་སྔོན་འགོགསྦྲུམ་སྔོན་གྱི་བདེ་ཐང་མཛུབ་སྟོན།མཐོ་སྒང་ས་ཁུལ་གྱི་རྒྱུན་མཐོང་ནད་རིགས་བཅས་དང་།བོད་ཁུལ་གྱི་བྱི་ནད་དང་།མཆིན་འབུའི་ནད།ཨེ་ཙིའི་ནད།ཁྱི་ནད།གློ་གཅོང་སྔོན་འགོག་སོགས་ཕྱོགས་མང་པོར་འགྲེལ་བཤད་བྱས་ཡོད་པ་དང་།དེ་ནི་ནང་དོན་ཕུན་སུམ་ཚོགས་ལ་གོ་བདེ་བའི་སྐད་ཆའི་སྦྱོར་བར་བརྟེན་ཡོད་པས་དམངས་ཚོགས་དང་མཐོ་སྒང་གི་འཚོ་བར་ཐག་ཉེ་ལ།བཀོལ་སྤྱོད་ཀྱི་རང་བཞིན་དང་མཛུབ་སྟོན་གྱི་རང་བཞིན་ལྡན་ཡོད།བསོད་ལོས་བཤད་རྒྱུར།བདེ་ཐང་གི་གནད་དོན་ནི་ཉིན་རེ་བཞིན་སྤྱི་ཚོགས་ཡོངས་ཀྱིས་དོ་སྣང་བྱེད་བཞིན་པའི་གླེང་གཞིར་འགྱུར་བཞིན་ཡོད་ལ།བོད་ཁུལ་ཡང་དེ་བཞིན་ནོ།།བདེ་ཐང་ཅན་གྱི་ཀྲུང་གོ་འཛུགས་སྐྲུན་བྱེད་པར་འཕེལ་རྒྱས་དང་ཤེས་ཡོན་གྱི་འདུ་ཤེས་ལ་འགྱུར་བ་གཏོང་དགོས་ལ།དམངས་ཀྱི་བདེ་ཐང་གི་ཆུ་ཚད་འཕེལ་རྒྱས་སུ་བཏང་སྟེ་བདེ་སྐྱིད་བསྐྲུན་དགོས།འཕེལ་རྒྱས་དང་ཤེས་ཡོན་དར་འཕེལ་དང་ཆབས་ཅིགདེབ་ཕྲེང་འདིས་མིག་སྔར་གྱི་ཁ་ཚ་དགོས་གཏུག་གི་དགོས་མཁོ་བསྐང་ཡོད།བསོད་ལོའི་རེ་བ་ནི་དེབ་ཕྲེང་འདིས་བོད་ཁུལ་གྱི་རོང་འབྲོག་དམངས་ཚོགས་ཀྱི་བདེ་ཐང་གི་འདུ་ཤེས་མཐོར་འདེགས་དང་།ཤེས་ཡོན་དར་འཕེལ་དུ་བཏང་སྟེ་བོད་ཚང་དག་གི་རྒྱུན་མཐོང་གི་ནད་རིགས་སྔོན་འགོག་ལ་དགེ་མཚན་བསྐྲུན་རྒྱུ་དེའོ།